സംവാദം:ഷഡ്‌പദം - വിക്കിപീഡിയ

# സംവാദം:ഷഡ്‌പദം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഷട്പദം എന്നതാണു ശരി. ലേഖനത്തിന്റെ തലക്കെട്ടു്, ക്യാറ്റഗറിയുടെ പേരു് തുടങ്ങിയവ തിരുത്തുന്നതു നന്നായിരിക്കും.

തിരുത്തുകയാണോ റീഡയറക്‍ഷനാണോ ശരി എന്നു് ഉറപ്പില്ലാത്തതിനാലാണു് ഇവിടെ എഴുതുന്നതു്.

  Umesh | ഉമേഷ് 04:09, 28 ഓഗസ്റ്റ്‌ 2006 (UTC)

  ഡി. സി. ബുക്സിന്റെ ഇംഗ്ലീഷ്, ഇംഗ്ലീഷ്, മലയാളം നിഘണ്ടുവില്‍ insect എന്ന പദത്തിന്റെ തര്‍ജ്ജമയായി എഴുതിയിരിക്കുന്നത് ഷഡ്‌പദമെന്നാണ്(പുറം 426). insect എന്നു മലയാളത്തിലെഴുതുന്നത് എങ്ങിനെയാണെന്നറിയത്തില്ലാത്തത് എന്റെ പിഴ, എങ്കിലും മലയാളത്തിലെ ഏറ്റവും വലിയ പ്രസാധകനെ വിശ്വസിക്കത്തില്ലങ്കില്‍ ഞാനാരെ വിശ്വസിക്കും ഉമേഷു ചേട്ടാ??--പ്രവീണ്‍: സംവാദം‍ 04:36, 28 ഓഗസ്റ്റ്‌ 2006 (UTC)

  തിരുത്തണ്ടാ. “ശബ്ദതാരാവലി”യില്‍ “ഷഡ്‌പദം” എന്നാണു്. സംസ്കൃതത്തില്‍ “ഷട്‌പദം” ആണു ശരി എന്നാണു് എന്റെ ധാരണ-“(ഝലാം ചര്) ഖരി ച” എന്ന പാണിനീസൂത്രം (അഷ്ടാദ്ധ്യായി 8-4-55) അനുസരിച്ചു്. സംസ്കൃതവ്യാകരണപുസ്തകങ്ങളില്‍ ഈ നിയമം പറയുന്നിടത്തൊക്കെ “ഷഡ് + പദം = ഷട്‌പദം” എന്ന ഉദാഹരണവും കണ്ടിട്ടുണ്ടു്. ഒരു പക്ഷേ, “ഷള്‍‌പദം” എന്നും പറഞ്ഞിരുന്നതുകൊണ്ടു് മലയാളത്തില്‍ “ഷഡ്‌പദം” എന്നും പറയുന്നതു ശരിയായിരിക്കും. “പത്മം” പോലെ. (സംസ്കൃതത്തില്‍ “പദ്മം” ആണു ശരി.) ഞാന്‍ ഇതു കൂടുതലന്വേഷിക്കാം. ഡി. സി. ബുക്ക്സിന്റെ നിഘണ്ടുവിനോടു് എനിക്കു വലിയ മതിപ്പില്ല. എങ്കിലും ശബ്ദതാരാവലിയില്‍ “ഷഡ്‌പദം” എന്നുള്ളതുകൊണ്ടു് തിരുത്തണ്ടാ. Umesh | ഉമേഷ് 05:33, 28 ഓഗസ്റ്റ്‌ 2006 (UTC)

    ഷഡ്‌പദം തന്നെ ശരിയെന്ന് പൊന്‍‌കുന്നം ചിറക്കടവ് എസ്.ആര്‍.വി എന്‍.എസ്.എസ് വൊക്കേഷണല്‍ ഹയര്‍ സെക്കന്‍‌ഡറി സ്കൂളിലെ മലയാളം അദ്ധ്യാപകര്‍ ഡി.അഭിലാഷിന്റെയും, ബി.ശ്രീകുമാറിന്റെയും വിദഗ്ദ്ധാഭിപ്രായം. ഷഡ്‌പദം പണ്ടേ തലക്കു കിഴുക്കിയിട്ടുണ്ടെന്ന് ശ്രീകുമാറിന്റെ പരിദേവനം. ആറു മൂലകളുള്ള ജ്യാമിതീയ രൂപത്തിന് ഷട്ഭുജം എന്നു വിളിക്കണമെങ്കില്‍ പുസ്തകങ്ങള്‍ മുഴുവന്‍ തിരുത്തണമെന്ന് അതേ പള്ളിക്കൂടത്തിലെ ഗണിതാദ്ധ്യാപകന്‍ അനില്‍കുമാര്‍ എ. ആറിന്റെ സങ്കടം.--പ്രവീണ്‍: സംവാദം‍ 07:41, 28 ഓഗസ്റ്റ്‌ 2006 (UTC)

    ഗണിതാദ്ധ്യാപകനു ഭാഷ അറിയാത്തതില്‍ അദ്ഭുതമില്ല. ഷഡ്‌ഭുജത്തെ ഷട്‌ഭുജം ആക്കണമെന്നു് ആരു പറഞ്ഞു? മുകളില്‍ പറഞ്ഞ പാണിനീസൂത്രം വിശദീകരിക്കാം. ഖരം (ക, ട, ത, പ), അതിഖരം (ഖ, ഠ, ഥ, ഫ), ഊഷ്മാക്കള്‍ (ശ, ഷ, സ) എന്നിവ പിന്‍‌വന്നാല്‍ മൃദുവിനു് ഖരം ആദേശം എന്നാണു് അതിനു് അര്‍ത്ഥം. (ചവര്‍ഗ്ഗത്തെ ഇതില്‍ നിന്നു് ഒഴിവാക്കിയിട്ടുണ്ടു്.) വാക്‍സാമര്‍ഥ്യം, വിരാട്‌പുരുഷന്‍, സത്കാര്യം തുടങ്ങിയവ ഉദാഹരണം. ബാക്കി മിക്കവാറും എല്ലാ പദങ്ങളിലും മൃദു തന്നെ വരും. വാഗ്‌ധോരണി, വിരാഡ്‌രൂപം, സദാചാരം, ഷഡ്‌ഭുജം തുടങ്ങിയവ ഉദാഹരണങ്ങള്‍. Umesh | ഉമേഷ് 14:01, 28 ഓഗസ്റ്റ്‌ 2006 (UTC)

Retrieved from "http://ml.wikipedia.org../../../%E0%B4%B7/%E0%B4%A1/%E0%B5%8D/%E0%B4%B8%E0%B4%82%E0%B4%B5%E0%B4%BE%E0%B4%A6%E0%B4%82%7E%E0%B4%B7%E0%B4%A1%E0%B5%8D%E2%80%8C%E0%B4%AA%E0%B4%A6%E0%B4%82.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക